«2017թ. բյուջեի մասին օրենքում հստակ ներկայացված է, թե ինչ կարգի պարտք ենք ներգրավվելու: Դեֆիցտն էլ ունի իր հստակ աղբյուրները, թե ումից և ներքին շուկայից որքան են ներգրավելու: 2017թ. մեր պարտքի սպասարկման ծախսերը կկազմեն շուրջ 119 միլիարդ, դրանում արդեն նախատեսված է, որ մենք սահուն կերպով մեր պարտքը կսպասարկենք: 2017թ. պարտքը չսպասարկելու վտանգ չունենք»,-ասաց Արամյանը: Նա նկատեց, որ Հայաստանի տնտեսության թույլ կողմերից են ներդրումները: «Օտարերկրյա ներդրումները գնալով նվազել են և այդ նվազման տենդենցը պետք է շրջենք վերելքի ուղղությամբ: Առաջին քայլը լինելու է մակրոտնտեսական կայունության ապահովումը և վստահելի ու կանխատեսելի մակիրոտնտեսական քաղաքականության իրականացումը»,-նշեց նախարարը: Ըստ նրա՝ 2017թ. բյուջեն խելամիտ է և վստահություն է ներշնչում օտարերկրյա ներդրողներին: